Forslag til Indsatsplan for StautrupÅbo til beskyttelse af drikkevand 
BESLUTNING 
Patricia Jespersen, Maja Olsen, Birger Thomsen, Ziggy Søndergaard og Kim Jensen kunne 
tiltræde indstillingen i overensstemmelse med Magistratens anbefaling.  
 
Mathias Rasmussen tog forbehold med henblik på en nærmere drøftelse i byrådsgruppen.  
 
Frederik Kjær var forhindret i at deltage i udvalgets behandling af sagen.  
Forslag til Indsatsplan StautrupÅbo er klar til vedtagelse i Byrådet. Planen skaber grundlaget for at beskytte 
drikkevandet i området mod forurening især fra sprøjtemidler. Planforslaget skal i offentlig høring i 12 uger. 
 
RESUMÉ 
Det indstilles, at Aarhus Byråd vedtager forslag til indsatsplan StautrupÅbo til beskyttelse af områdets 
drikkevand, og at planen dermed fremlægges i offentlig høring i 12 uger. Herefter kan byrådet på grundlag af 
indkomne bemærkninger tage endelig stilling til indsatsplanen.    
 
 
Byrådet vedtog 17. april 2013 en indsatsplan for beskyttelse af drikkevandet i [adresse]. Denne plans 
principper for beskyttelse af drikkevandet vil med indsatsplan StautrupÅbo blive udbredt til i alt at dække 
næsten 40 procent af de områder i kommunen, hvor drikkevandet har særligt behov for at blive beskyttet. Det 
er især forurening med pesticider, som er årsag til, at drikkevandet ikke vil kunne leve op til kvalitetskravene.    
 
 
Alle lodsejere, som kan blive direkte berørt, er i medfør af lovkrav blevet orienteret om, hvilken betydning en 
kommende indsatsplan StautrupÅbo forventes at få for dem. Ca. 1200 lodsejere er blevet orienteret, og der er 
i den sammenhæng kommet bemærkninger fra 76 lodsejere, heraf 52 landbrugere.    
 
 
Ejere af landejendomme i de af staten udpegede sårbare områder og øvrige berørte parter bliver – når 
forslaget sendes i offentlig høring - samtidig direkte orienteret og hørt. De direkte berørte vil desuden blive 
tilbudt muligheden for et individuelt møde med Teknik og Miljø, hvor konsekvenser af indsatsplanen kan 
gennemgås og mulighederne for tilpasning til planens effekter kan drøftes.   
 
 
Lodsejere, som i medfør af planen indgår dyrkningsaftaler eller bliver pålagt dyrkningsdeklarationer, vil få fuld 
erstatning for evt. økonomisk tab. Omkostningerne afholdes af vandforsyningerne, og taksterne for 
vandforsyning forventes som konsekvens heraf at stige med ca. 50 kr om året pr. husstand i 20 år. Kommunen 
har kun udgifter som vandforbruger. 
INDSTILLING 
At 1) [adresse] godkender forslag til ”Indsatsplan StautrupÅbo. En plan for beskyttelse af drikkevandet” til 
offentlig høring i 12 uger. Forslaget er vedlagt denne indstilling som bilag 1. 
Sagens forløb 
08-01-2015 Borgmesterens Afdelings påtegning 
 
Fremsendes til Magistraten. 
 
Borgmesterens Afdeling har ingen bemærkninger til indstillingen. 
 
12-01-2015 Magistraten 
 
Fremsendes til [adresse] med bemærkning, at Magistraten i mødet den 12. januar 2015 anbefaler, at byrådet 
tiltræder Magistratsafdelingen for Teknik og Miljøs indstilling af 17. december 2014. 
 
 
Mette Olsen deltog ikke i sagens behandling. 
 
21-01-2015 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 21. januar 2015 
 
26-01-2015 Teknisk Udvalg 
 
Patricia Jespersen, Maja Olsen, Birger Thomsen, Ziggy Søndergaard og Kim Jensen kunne tiltræde 
indstillingen i overensstemmelse med Magistratens anbefaling.  
 
 
Mathias Rasmussen tog forbehold med henblik på en nærmere drøftelse i byrådsgruppen.  
 
 
Frederik Kjær var forhindret i at deltage i udvalgets behandling af sagen. 
 
